CELEX: C2007/211/77
Language: bg
Date: 2007-09-08 00:00:00
Title: Дело T-236/07: Иск, предявен на 14 юли 2007 г. — Федерална република Германия/Комисия

8.9.2007   
            
            
               BG
            
            
               Официален вестник на Европейския съюз
            
            
               C 211/41
            
         Иск, предявен на 14 юли 2007 г. — Федерална република Германия/Комисия
   (Дело T-236/07)
   (2007/C 211/77)
   Език на производството:немски
   Страни
   
      Ищец: Федерална република Германия (представители: M. Lumma и J. Müller)
   
      Ответник: Комисия на Европейските общности
   Искания на ищеца
   
               —
            
            
               Да се отмени Решение К (2007) 1901 на Комисията от 27 април 2007 г. за приключване на сметките на разплащателните агенции на държавите-членки за разходите, финансирани от Европейския фонд за ориентиране и гарантиране на земеделието (ФЕОГА), секция„Гарантиране“, за финансовата 2006 година, в частта му, с която на ищеца е начислена сумата от 1 750 616,27 EUR;
            
         
               —
            
            
               да се осъди ответникът да заплати разноските.
            
         Правни основания и основни доводи
   Ищецът оспорва Решение на Комисията от 27 април 2007 г. № К (2007) 1901 окончателен, за приключване на сметките на разплащателните агенции на държавите-членки за разходите, финансирани от Европейския фонд за ориентиране и гарантиране на земеделието (ФЕОГА), секция „Гарантиране“, за финансовата 2006 година и иска отмяната му, доколкото с него на ищеца са начислени петдесет процента от определени неподлежащи на връщане възстановявания при износ.
   В подкрепа на иска си ищецът посочва на първо място, че Комисията неправилно е приложила общото правило за петдесетпроцентово начисляване според член 32, параграф 5 от Регламент (ЕО) № 1290/2005 (1). Според ищеца тази разпоредба не е приложима, когато става въпрос за случаи, при които се прави уведомление по член 5, параграф 2 от Регламент (ЕО) № 595/91 (2).
   На второ място ищецът посочва, че в някои от спорните случаи ищецът е нарушил принципа на доброто управление, поради това, че не се е съобразил с поетото в едностранната декларация от 4 май 1995 г. задължение.
   
      (1)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, стр. 1).
   
      (2)  Регламент (ЕИО) № 595/91 на Съвета от 4 март 1991 година относно нередностите и възстановяването на неправилно изплатени суми във връзка с финансирането на Общата селскостопанска политика и организацията на информационната система в тази област, и отменящ Регламент (ЕИО) № 283/72 (ОВ L 67, стр. 11).